Tolong jelaskan mengenai Unggulan ingkang kasisih: dari Perancis Terbuka 2011 dalam bahasa jawa

Tunggal Putra:  Nicolás Almagro [11]

Tunggal Putri:  Ana Ivanović [20],  Dominika Cibulková [22]

Gandha Putri:  Chuang Chia-jung /  Olga Govortsova [14],  Daniela Hantuchová /  Agnieszka Radwańska [12]

Novak Djokovic saged teras majeng dhateng babak salajengipun sasampunipun ngasoraken Victor Hanescu ingkang sampun mundur rumiyin sadèrèngipun tandhing amargi kénging sakit nalika pertandhinganipun dèrèng rampung lan taksih kantun ing biji 6-4, 6-1, 2-3. Nanging, lawan salajengipun ingkang kedah dipunandhepi déning Djokovic inggih radi awrat amargi piyambakipun kedah tandhing kaliyan jawara AS Terbuka 2009 inggih punika Juan Martin Del Potro, ingkang ngasoraken Blaž Kavčič kanthi skor 6–3, 6–2, 6–4. Roger Federer, jawara taun 2009, ingkang saged menang kanthi gampil kados nalika Djokovic menang kanthi gampil kanthi ngasoraken Maxime Teixeira 6–3, 6–0, 6–2. Piyambakipun lajeng tandhing adhep ajeng kaliyan unggulan nomer 29, inggih punika Janko Tipsarevic. Tipsarevic tandhing kaliyan Federer gangsal sèt wonten ing Australia Terbuka 2009. Dinten punika inggih dados dinten ingkang awrat sanget kanggé para juru main saking Perancis minangka unggulan nomer 9, inggih punika Gaël Monfils, ingkang ngasoraken Guillaume Rufin kanthi skor 6–3, 1–6, 6–1, 6–3. Unggulan nomer tiga welas, Richard Gasquet saged ngasoraken Marcel Granollers kanthi biji 4–6, 6–3, 6–2, 6–4 lan unggulan nomer pitulas, inggih punika Jo-Wilfried Tsonga saged ngasoraken Igor Andreev kanthi skor 6–3, 7–6 6–3. Unggulan nomer pitu inggih punika David Ferrer ugi saged ngancik puteran kaping tiga kanthi ngasoraken pasarta saking Perancis, inggih punika Julien Benneteau kanthi skor 6-3 6-4 6-2.

Ing sektor tiyang èstri, Caroline Wozniacki saged ngasoraken kanca sak nagaranipun inggih punika Aleksandra Wozniak kanthi skor 6–3, 7–6 lan pikantuk tiket majeng dhateng puteran kaping tiga ingkang manggihaken piyambakipun kaliyan Daniela Hantuchova. Samantha Stosur nedahaken kanthi cetha kénging punapa piyambakipun dados satunggaling lawan ingkang tumemen kanggé dados jawara wonten ing turnamèn Perancis Terbuka punika, ingkang sampun ngasoraken pasarta ingkang asalipun saking Rumania, inggih punika Simona Halep kanthi skor 6–0, 6–2. Déné jawara ingkang tetep inggih punika Francesca Schiavone saged majeng dhateng babak salajengipun sasampunipun menang kanthi skor 6-1, 6-2 ngasoraken pasarta asalipun saking Ruslan, Vesna Dolonts, nanging unggulan nomer tiga Vera Zvonareva nglampahi tetandhingan ingkang awrat sanget nalika nglawan pasarta kualifiksi inggih punika Francesca Schiavone nalika wekdal srengéngé nylungsup ing papan kanggé tandhing.  Ing wekdal punika, mantan juru main tenis nomer 22 ing dunya medal amargi kedah mantunaken sakitipun nalika skor pertandhinganipun taksih 4-5 ing babak ingkang pungkasan lan pungkasanipun babak punika dipunmenangaken déning Zvonareva kanthi skor 4-6, 7-5, 7-5, déné piyambakipun mungkasi tetandhingan kanthi raos nyeri lan stress lan kedah dipungotong mawi tandhu. Ing papan sanèsipun, Jelena Jankovic, ingkang sapunika inggih anggota tenis ranking 10 lan piyambakipun inggih pasarta ingkang saged menang paling dangu saking pasarta asalipun saking Ruslan inggih punika Vera Dushevina kanthi skor 6–3, 6–2. Déné, jawara èdisi 2009, Svetlana Kuznetsova saged menang sasampunipun ngasoraken Irina-Camelia Begu 6–1, 6–1. Kathah masarakat umum ing Perancis ingkang gadhah kekareman supados Marion Bartoli lan Alizé Cornet ugi saged tandhing adhep ajeng kaliyan pasarta kualifikasi. Cornet dipunkasoraken kanthi biji 6-0, 6-2 wonten ing tanganipun pasarta asalipun saking Spanyol, inggih punika Nuria Llagostera Vives, déné kancanipun ingkang satunggal nagara inggih punika Bartoli kedah radi rekaos tandhing adhep ajeng kaliyan Olga Govortsova nanging ing pungkasaning saged menang kanthi skor 6-4, 6-7, 6-2 wonten ing tetandhingan ingkang mbetahaken wekdal meh ngancik tigang jam kanggé mungkasi pertandhinganipun.